Здравейте, преди четири години закупихме имот и впоследствие разбрахме, че старият собственик има неплатени сметки към Енерго и ВиК Варна. При промяна на имената на партидите в Енерго дружеството ни опростиха задълженията, съгласно Нот. акт, но ВиК ни накараха да заплатим сумата на стария собственик, тъй като няма да ни пуснат водата. Доколкото сме запознати, нашите задължения започват да текат след придобиването на имота, съгл. Нотариален акт .Бихте ли ни казали, трябвлало ли е да заплатим сумата на стария собственик?  

Този казус е съпътстван от написана Жалба от нас до ВиК, тъй като през изминалия месец инкасатори са влезли в имота ни самоволно, без наше разрешение и са отчели водомера ни и без положени подписи в инкасаторската книга, а не както по общите условия да ни съставят протокол. Отговора на ВиК Варна, е “че купувача е длъжен да изисква от продавача да погаси задълженията за ползваните ВиК услуги в имота до датата на покупко-продажбата”. След нашата жалба и отговор на ВиК, – не сме съгласни и сме решили да напишем Възражение върху отговор на жалба отново до тях, тъй като целият отговор е една “лъжа” и ако отново не сме доволни имаме право да подадем жалба до КЕВР.  

Благодаря Ви, предварително за отделеното време!




Проблеми с ВиК оператор
=======================

 

Здравейте, Вени,


не сте длъжна да заплащате задължения за консумирана вода за имот до датата на покупко-продажбата. Тези задължения следва да бъдат заплатени от продавача, като можете да предявите иск срещу него за възстановяване на заплатените суми.  

Ваше право е да не се съгласявате с отговора на ВиК Варна и да сезирате КЕВР.  

За пълнота на настоящото е препоръчително да се прегледат жалбата и отговора на ВиК Варна.


Поздрави,  

адв. Николина Митова  

0898 303092


